
ŠAKIŲ RAJONO SAVIVALDYBĖS  TARYBA

SPRENDIMAS
DĖL VIENKARTINĖS PARAMOS  SALOMĖJAI ONAI DEKERYTEI SKYRIMO

2010 m. rugsėjo 23 d. Nr. T-284
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 6 str. 43 p., Vyriausybės 1994 m. gegužės 9 d. nutarimu Nr.360 (Žin., 1994, Nr.36-653) patvirtintos socialinės paramos koncepcijos 18 p., rajono savivaldybės tarybos 2005 m. liepos 28 d. sprendimu Nr. T-199 patvirtintos vienkartinės paramos teikimo šeimai (vienam gyvenančiam asmeniui) stichinės nelaimės, gaisro, skurdo ar kitu  ypatingu atveju tvarkos 12.1 p. ir atsižvelgdama į rajono savivaldybės Paramos teikimo komisijos 2010 m. rugsėjo  9 d.  posėdžio protokole Nr. PT-11  pateiktas rekomendacijas, n u s p r e n d ž i a:


1. Skirti Salomėjai Onai Dekerytei, gyvenančiai Kudirkos Naumiestyje, P.Mašioto g. 29-3, 300,00 Lt dydžio vienkartinę paramą, ūkiniams pastatui apdegus.


2. Įpareigoti rajono savivaldybės administracijos Centralizuotos buhalterijos skyrių iš rajono savivaldybės 2010 m. biudžete numatyto stichinių nelaimių fondo lėšų išmokėti S.O.Dekerytei 300,00 Lt. 


3. Konstatuoti, jog šis įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566) nustatyta tvarka.

